ระเบียบเทศบาลเมืองสองพี่น้องระเบียบเทศบาลเมืองสองพี่น้องว่าด้วยข้อมูลข่าวสารของทางราชการพ.ศ.๒๕๕๒[๑] โดยที่พระราชบัญญัติข้อมูลข่าวสารของราชการ พ.ศ.๒๕๔๐กำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้ประกอบกับข้อ ๔ ของประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ พ.ศ. ๒๕๔๑กำหนดว่าการให้ประชาชนเข้าตรวจดูข้อมูลข่าวสารหน่วยงานของรัฐจะกำหนดระเบียบปฏิบัติเพื่อรักษาความเป็นระเบียบเรียบร้อยหรือปลอดภัยก็ได้โดยคำนึงถึงความสะดวกของประชาชนผู้ขอตรวจดูข้อมูลข่าวสารด้วยเทศบาลเมืองสองพี่น้อง จึงวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบเทศบาลเมืองสองพี่น้องว่าด้วยข้อมูลข่าวสารของราชการ พ.ศ. ๒๕๕๒ข้อ ๒ระเบียบนี้ให้ใช้บังคับตั้งแต่วันประกาศเป็นต้นไปข้อ ๓บรรดาระเบียบ ข้อบังคับและคำสั่งอื่นใดของเทศบาลเมืองสองพี่น้องในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ระเบียบนี้ให้ใช้บังคับแก่ข้าราชการพนักงานเทศบาล ลูกจ้างประจำ พนักงานจ้างและผู้ซึ่งมาช่วยปฏิบัติงานของเทศบาลเมืองสองพี่น้องข้อ ๕ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราว ข้อเท็จจริง ข้อมูลหรือสิ่งใด ๆไม่ว่าการสื่อความหมายนั้นจะทำได้โดยสภาพของสิ่งนั้นเองหรือโดยผ่านวิธีการใด ๆและไม่ว่าจะได้จัดทำไว้ในรูปของเอกสาร แฟ้ม รายงาน หนังสือ แผนผัง แผนที่ ภาพวาดภาพถ่าย ฟิล์ม การบันทึกภาพหรือเสียงการบันทึกโดยเครื่องคอมพิวเตอร์หรือวิธีอื่นใดที่ทำให้สิ่งที่บันทึกไว้ปรากฏได้ที่อยู่ในความรับผิดชอบของเทศบาลเมืองสองพี่น้องเจ้าหน้าที่ประสานงาน หมายความว่าผู้ซึ่งปฏิบัติงานให้แก่เทศบาลเมืองสองพี่น้องข้อ ๖ให้นายกเทศมนตรีเมืองสองพี่น้องรักษาการให้เป็นไปตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้นายกเทศมนตรีมีอำนาจวินิจฉัยสั่งการตามที่เห็นสมควรหมวด๑คณะกรรมการบริหารข้อมูลข่าวสาร ข้อ ๗ให้มี คณะกรรมการบริหารข้อมูลข่าวสารเทศบาลเมืองสองพี่น้องเรียกโดยย่อว่า คสพน. ประกอบด้วยนายกเทศมนตรีเป็นประธาน รองนายกเทศมนตรีเป็นรองประธาน ปลัดเทศบาล รองปลัดเทศบาลหัวหน้าส่วนราชการ หัวหน้างานนิติการ หัวหน้างานทะเบียนราษฎร หัวหน้างานป้องกันและบรรเทาสาธารณภัยหัวหน้างานรักษาความสงบ เป็นกรรมการ ให้ผู้อำนวยการกองวิชาการและแผนงานเป็นกรรมการและเลขานุการ หัวหน้าฝ่ายบริการและเผยแพร่วิชาการเป็นกรรมการและผู้ช่วยเลขานุการข้อ ๘ให้ คสพน. มีอำนาจหน้าที่ดังต่อไปนี้(๑) กำหนดมาตรการเกี่ยวกับการบริหารการจัดระบบการขอ การอนุญาตและการบริหารข้อมูลข่าวสาร(๒)ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษา รวมทั้งการจัดพิมพ์และการเผยแพร่(๓) ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข่าวสารที่เป็นความลับของทางราชการ(๔)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๕)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน(๖)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๗)แต่งตั้งคณะอนุกรรมการหรือคณะทำงานเพื่อปฏิบัติการในเรื่องใด ๆ ตามระเบียบนี้(๘) ดำเนินการอื่นใดตามที่นายกเทศมนตรีมอบหมายข้อ ๙การประชุม คสพน.ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการหรือรองประธานกรรมการไม่อยู่หรือไม่อาจปฏิบัติราชการได้ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งมีเสียงหนึ่งเสียงในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๐ให้นำความในข้อ ๙มาใช้บังคับกับการประชุมคณะอนุกรรมการและคณะทำงานที่ คสพน. แต่งตั้งด้วยโดยอนุโลมหมวด๒การจัดระบบข้อมูลข่าวสาร ข้อ ๑๑ให้ส่วนราชการในเทศบาลเมืองสองพี่น้องจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการกฎหมายอื่น และระเบียบของราชการในกรณีมีเหตุอันสมควรสงสัยว่าข้อมูลข่าวสารของเทศบาลเมืองสองพี่น้องจะเปิดเผยได้หรือไม่ให้นำเสนอคสพน. วินิจฉัยตามอำนาจหน้าที่ต่อไปข้อ ๑๒ในการดำเนินงานตามข้อ ๑๑ให้ส่วนราชการในเทศบาลเมืองสองพี่น้องจัดให้มีเจ้าหน้าที่เพื่อควบคุมดูแล ตรวจสอบติดตาม และประสานงานในการดำเนินงานดังกล่าว ให้เป็นไปด้วยความเรียบร้อยหมวด๓การขอข้อมูลข่าวสารและการอนุญาต ข้อ ๑๓ให้หน่วยงานของรัฐ ข้าราชการพนักงานหรือลูกจ้างของหน่วยงานของรัฐ หรือบุคคลที่จะประสงค์เข้าตรวจดูศึกษาค้นคว้า หรือขอสำเนาข้อมูลข่าวสาร ทำหนังสือหรือยื่นคำขอเป็นลายลักษณ์อักษรพร้อมทั้งแสดงเหตุผลและความจำเป็นต่อนายกเทศมนตรีเมืองสองพี่น้องหรือผู้ที่นายกเทศมนตรีเมืองสองพี่น้องมอบหมายสำหรับกรณีจำเป็นหรือเร่งด่วน อาจขอด้วยวาจาหรือทางโทรสารก็ได้ โดยแจ้งชื่อตำแหน่งและที่อยู่ของผู้ขอด้วยการขอข้อมูลข่าวสารและการอนุญาตให้เป็นไปตามหลักเกณฑ์ที่คสพน. กำหนด เว้นแต่กรณีการมีคำสั่งให้เปิดเผยข้อมูลข่าวสารตามมาตรา ๑๕เป็นการทั่วไปหรือเฉพาะแก่บุคคลใดให้เป็นอำนาจของเจ้าหน้าที่เฉพาะตามกฎกระทรวงฉบับที่ ๔ (พ.ศ.๒๕๔๒) ออกตามความในพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๔กรณีการเปิดเผยข้อมูลข่าวสารตามคำขอนั้นกระทบถึงประโยชน์ได้เสียของผู้ใดให้หน่วยงานนั้นแจ้งให้ผู้มีส่วนได้เสียทราบโดยไม่ชักช้าเพื่อให้ผู้มีส่วนได้เสียนั้นคัดค้านภายในเวลาที่กำหนดไว้ในมาตรา ๑๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๕กรณีผู้มีอำนาจอนุญาตมีคำสั่งไม่อนุญาตให้เปิดเผยข้อมูลข่าวสารตามคำขอใดให้แจ้งคำสั่งพร้อมเหตุผลให้ผู้ยื่นคำขอทราบพร้อมแจ้งให้ผู้ยื่นคำขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสารตามมาตรา ๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๖ข้อมูลข่าวสารส่วนบุคคลตามมาตรา ๒๓แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้หน่วยงานในสังกัดดำเนินการให้บริการโดยปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวกับข้อมูลข่าวสารส่วนบุคคลข้อ ๑๗การขอข้อมูลข่าวสารตามหมายเรียกพยานเอกสารของศาลให้นำเสนอนายกเทศมนตรีหรือรองนายกเทศมนตรีผู้ได้รับมอบหมายพิจารณาอนุญาตและให้พนักงานเทศบาลผู้รับผิดชอบตั้งแต่ระดับ ๓ ขึ้นไปเป็นผู้รับรองสำเนาข้อมูลเอกสารข้อ ๑๘ข้อมูลข่าวสารใดหากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยข้อ ๑๙วิธีการปฏิบัติในการขอเข้าตรวจดูข้อมูลข่าวสารของราชการที่ไม่ได้กำหนดไว้ในระเบียบนี้ให้ปฏิบัติตามวิธีการที่คณะกรรมการข้อมูลข่าวสารของราชการตามพระราชบัญญัติข้อมูลข่าวสารของราชการพ.ศ. ๒๕๔๐ กำหนดไว้หมวด๔การบริการข้อมูลข่าวสาร ข้อ ๒๐ให้ส่วนราชการในเทศบาลเมืองสองพี่น้องรวบรวมจัดเตรียมและจัดให้มีข้อมูลข่าวสารที่ดำเนินการเสร็จแล้ว และอยู่ในความรับผิดชอบเพื่อเผยแพร่ ขาย จำหน่าย จ่ายแจกตรวจดูและศึกษาค้นคว้า ตลอดจนจัดหาและจัดทำสำเนาข้อมูลข่าวสารดังกล่าว ตามกฎหมายว่าด้วยข้อมูลข่าวสารของราชการการบริการข้อมูลข่าวสารนอกจากที่กล่าวในวรรคหนึ่งให้เป็นไปตามคำแนะนำ หรือความเห็นของ คสพน.ข้อ ๒๑ข้อมูลข่าวสารที่อยู่ระหว่างดำเนินการให้ถือปฏิบัติตามข้อ ๒๐ โดยอนุโลม เว้นแต่เป็นเรื่องลับตามระเบียบว่าด้วยการรักษาความปลอดภัยแห่งชาติพ.ศ. ๒๕๑๗ หรือระเบียบที่คณะรัฐมนตรีกำหนดว่าด้วยการรักษาความลับของราชการหรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารหรือที่ผู้มีอำนาจอนุญาตตามข้อ ๑๓ เห็นว่าเป็นเรื่องที่ไม่ต้องเปิดเผยข้อ ๒๒ข้อมูลข่าวสารที่มีไว้เพื่อขายหรือจำหน่าย ให้คิดค่าใช้จ่ายต่าง ๆ ตามหลักเกณฑ์ที่ คสพน. กำหนดข้อ ๒๓การเรียกค่าธรรมเนียมการเข้าตรวจดูขอสำเนา หรือขอสำเนาที่มีคำรับรองถูกต้องของข้อมูลข่าวสารให้เป็นไปตามหลักเกณฑ์ที่ คสพน. กำหนดและตามประกาศคณะกรรมการข้อมูลข่าวสารของราชการเรื่องการเรียกเก็บค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการ ลงวันที่ ๗ พฤษภาคมพ.ศ. ๒๕๔๒การรับรองสำเนาข้อมูลข่าวสารตามวรรคหนึ่งให้พนักงานเทศบาลที่รับผิดชอบข้อมูลข่าวสารในเรื่องนั้น ๆ ตั้งแต่ระดับ ๓ขึ้นไปหรือเทียบเท่าเป็นผู้รับรอง โดยลงลายมือชื่อพร้อมทั้งชื่อตัวชื่อสกุลและตำแหน่ง ตลอดจนวัน เดือน ปี ให้ชัดเจนทั้งนี้ให้รับรองตามจำนวนที่ผู้ขอยื่นคำขอขอให้รับรองข้อ ๒๔รายได้จากการขายหรือจำหน่ายข้อมูลข่าวสารตามข้อ ๒๒ และค่าธรรมเนียมตามข้อ ๒๓ให้ถือว่าเป็นรายได้ของเทศบาลเมืองสองพี่น้องข้อ ๒๕การบริการส่งข้อมูลข่าวสารที่เปิดเผยทางโทรสารให้บริการได้เฉพาะกรณีเร่งด่วน โดยให้คำนึงถึงความสิ้นเปลือง เช่นจำนวนข้อมูลข่าวสาร ระยะเวลาและค่าใช้จ่ายในการส่ง ทั้งนี้ ให้ผู้อำนวยการกองหัวหน้ากองหรือเทียบเท่า ผู้อำนวยการกองหรือหัวหน้ากองขึ้นไปเป็นผู้พิจารณาอนุญาตข้อ ๒๖การบริการข้อมูลข่าวสารตามคำขอในหน่วยงานที่ให้บริการข้อมูลข่าวสารดำเนินการให้บริการภายในกำหนดระยะเวลาดังนี้(๑)การให้บริการข้อมูลข่าวสารที่จัดไว้ให้ประชาชนตรวจดูหรือขอสำเนาที่มีคำรับรองความถูกต้องของข้อมูลข่าวสารให้ดำเนินการให้แล้วเสร็จภายในวันที่ได้มีคำขอนั้น(๒) ให้พิจารณาข้อมูลข่าวสารอื่น ๆที่อยู่ในความครอบครองหรือควบคุมดูแลของหน่วยงานในสังกัดให้พิจารณาดำเนินการให้แล้วเสร็จภายในวันที่ได้มีคำขอนั้นในกรณีมีเหตุจำเป็นไม่อาจดำเนินการให้แล้วเสร็จในวันนั้นได้อาจขออนุมัติจากนายกเทศมนตรีหรือผู้ซึ่งนายกเทศมนตรีมอบหมายเพื่อขอขยายเวลาออกไปได้แต่ทั้งนี้ต้องไม่เกินสามวันทำการนับแต่วันยื่นคำขอนั้น(๓) กรณีที่ต้องแจ้งให้ผู้มีส่วนได้เสียคัดค้านเมื่อรวมเวลาตั้งแต่วันยื่นคำขอ การแจ้งให้คัดค้านการพิจารณาคำขอรวมแล้วต้องไม่เกินสิบสี่วันทำการเว้นแต่ในกรณีที่มีเหตุจำเป็นอื่นอันไม่อาจก้าวล่วงได้ให้ขออนุมัติต่อนายกเทศมนตรีเพื่อขยายเวลาออกไปโดยต้องแสดงเหตุผลและความจำเป็นดังกล่าวไว้ด้วยแต่ทั้งนี้เมื่อรวมระยะเวลาทั้งหมดแล้วต้องไม่เกินสามสิบวันทำการหมวด๕สถานที่บริการข้อมูลข่าวสาร ข้อ ๒๗ให้หน่วยงานในเทศบาลเมืองสองพี่น้องควบคุมดูแลข้อมูลข่าวสารที่อยู่ในความรับผิดชอบให้เป็นไปตามกฎหมายและระเบียบของราชการและจัดสถานที่บริการข้อมูลข่าวสาร ดังนี้งานประชาสัมพันธ์ กองวิชาการและแผนงานสำนักงานเทศบาลเมืองสองพี่น้องเป็นศูนย์บริการข้อมูลข่าวสารของเทศบาลเมืองสองพี่น้องและเป็นสถานที่ติดต่อเพื่อขอรับข้อมูลข่าวสารหรือให้คำแนะนำในการติดต่อกับหน่วยงานของรัฐ โดยมีหน้าที่เพิ่มเติมดังต่อไปนี้(๑)ให้บริการข้อมูลข่าวสารที่อยู่ระหว่างดำเนินการของหน่วยงานในเทศบาลเมืองสองพี่น้องและข้อมูลข่าวสารที่ดำเนินการเสร็จแล้ว(๒)เป็นศูนย์ประสานงานกับหน่วยงานในเทศบาลเมืองสองพี่น้องเพื่อให้บริการข้อมูลข่าวสาร(๓) จัดทำประกาศเทศบาลเมืองสองพี่น้องกำหนดสถานที่ติดต่อขอรับข้อมูลข่าวสารของเทศบาลเมืองสองพี่น้องให้หน่วยงานภายในสำนักและกองต่าง ๆภายในสำนักงานเทศบาลเมืองสองพี่น้อง รวบรวมและจัดส่งข้อมูลข่าวสารต่าง ๆให้ศูนย์บริการข้อมูลข่าวสารของเทศบาลเมืองสองพี่น้อง และมีหน้าที่ตามความในวรรคสองแห่งข้อนี้ในส่วนที่เกี่ยวข้องกับงานที่รับผิดชอบด้วยประกาศณ วันที่ ๒๓ กันยายน พ.ศ. ๒๕๕๒วิโรจน์คณูวัฒนานายกเทศมนตรีเมืองสองพี่น้องปริยานุช/ผู้จัดทำ๑๒มกราคม ๒๕๕๓นันท์นภัสร์/ตรวจ๑๒มกราคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑ ง/หน้า ๒๗/๖ มกราคม ๒๕๕๓